Ericu950/Stoicheia-meter-silver huggingface dataset:
δέομαι οὖν ὑμῶν ἁπάντων , ὦ ἄνδρες δικασταί , ἐὰν ἐπιδεικνύω Φαίνιππον τουτονὶ καὶ παραβεβηκότα τὰ ἐν τοῖς νόμοις δίκαια καὶ πλουσιώτερον ὄντα ἐμαυτοῦ , βοηθῆσαί μοι καὶ τοῦτον εἰς τοὺς τριακοσίους ἀντ ἐμοῦ καταστῆσαι ·
διὰ τοῦτο γὰρ οἱ νόμοι καθ ἕκαστον ἔτος ποιοῦσιν τὰς ἀντιδόσεις , ὅτι τὸ διευτυχεῖν συνεχῶς τῇ οὐσίᾳ οὐ πολλοῖς τῶν πολιτῶν διαμένειν εἴθισται .
ἐξ ἀρχῆς δ ὑμῖν τὰ γενόμενα περὶ τὴν ἀντίδοσιν διηγήσομαι .
τοῦ γὰρ μεταγειτνιῶνος , ὦ ἄνδρες δικασταί , τῇ δευτέρᾳ ἱσταμένου ἐποίουν οἱ στρατηγοὶ τοῖς τριακοσίοις τὰς ἀντιδόσεις .
ἐν ταύταις ἐκάλεσα κατὰ τὸν νόμον Φαίνιππον τουτονί .
καλέσας δὲ καὶ παραλαβὼν τῶν οἰκείων τινὰς καὶ φίλων , ἐπορευόμην Κύθηρόνδε εἰς τὴν ἐσχατιὰν αὐτοῦ .
καὶ πρῶτον μὲν περιαγαγὼν τὴν ἐσχατιὰν πλέον ἢ σταδίων οὖσαν τετταράκοντα κύκλῳ , ἔδειξα καὶ διεμαρτυράμην ἐναντίον Φαινίππου , ὅτι οὐδεὶς ὅρος ἔπεστιν ἐπὶ τῇ ἐσχατιᾷ 0 ·
εἰ δέ φησιν , εἰπεῖν ἐκέλευον αὐτὸν ἤδη καὶ δεῖξαι , ὅπως μὴ ὕστερον ἐνταῦθα χρέως γενόμενον ἀναφανήσεται .
ἔπειτα παρεσημηνάμην τὰ οἰκήματα , καὶ τοῦτον ἐκέλευον εἰς τ ἀμὰ βαδίζειν .
μετὰ δὲ ταῦτα ἠρόμην ὅπου ὁ σῖτος εἴη ὁ ἀπηλοημένος ·
ἦσαν γὰρ νὴ τοὺς θεοὺς καὶ τὰς θεάς , ἄνδρες δικασταί , δύο ἅλως αὐτόθι , μικροῦ πλέθρου ἑκατέρα .
ὁ δὲ ἀπεκρίνατό μοι , ὅτι ὁ μὲν πεπραμένος εἴη τοῦ σίτου , ὁ δ ἔνδον ἀποκείμενος 0 .
τέλος δέ , ἵνα μὴ μακρολογῶ , καταστήσας φυλάττειν ἔνδον τινάς , καὶ νὴ Δί ἀπειπὼν καὶ κωλύσας τοὺς ὀνηλάτας μὴ ἐξάγειν τὴν ὕλην ἐκ τῆς ἐσχατιᾶς  πρὸς γὰρ τῇ ἄλλῃ οὐσίᾳ τῇ Φαινίππου , ὦ ἄνδρες δικασταί , καὶ αὕτη πρόσοδος μεγάλη ἐστὶν αὐτῷ ·
ἓξ ὄνοι δι ἐνιαυτοῦ ὑλαγωγοῦσιν , καὶ λαμβάνει οὗτος πλέον ἢ δώδεκα δραχμὰς τῆς ἡμέρας  τούτοις ἀπειπών , ὥσπερ λέγω , τῆς ὕλης μὴ ἅπτεσθαι , καὶ ἐπαγγείλας ἐπὶ τὰ ἱερὰ Φαινίππῳ κατὰ τὸν νόμον ἀπαντᾶν , ᾠχόμην ἀπιὼν εἰς ἄστυ 0 .
πρῶτον μὲν οὖν τῶν εἰρημένων τὰς μαρτυρίας ὑμῖν παρέξομαι , ἔπειτα καὶ περὶ τῶν ἄλλων ἀκούσεσθε πάσας τὰς ἀληθείας ·
τουτονὶ γάρ , ὦ ἄνδρες δικασταί , Φαίνιππον εὑρήσετ εὐθὺς ἀπὸ τῆς πρώτης ἡμέρας ἀρξάμενον τοῦ μηδὲν δίκαιον ποιεῖν .
παρεσημηνάμην τὰ οἰκήματα , τοῦ νόμου μοι δεδωκότος ·
οὗτος ἀνέῳξεν .
καὶ τὸ μὲν ἀφελεῖν τὸ σημεῖον ὁμολογεῖ , τὸ δ ἀνοῖξαι τὴν θύραν οὐχ ὁμολογεῖ , ὥσπερ ἄλλου τινὸς ἕνεκα τὰ σημεῖα ἀφαιροῦντας ἢ τοῦ τὰς θύρας ἀνοῖξαι 0 .
ἔπειτ ἀπεῖπον τὴν ὕλην μὴ ἐξάγειν ·
ἐξῆγεν οὗτος ἁπάσας τὰς ἡμέρας , πλὴν ἐκείνης ἐν ᾗ ἐγὼ ἀπεῖπον .
χρέως οὐ δ ὁτιοῦν ὠφείλετ ἐπὶ τῇ ἐσχατιᾷ ·
νῦν οὗτος ἀποφαίνει πολλά .
ἁπλῶς ποιεῖ ὅ τι ἂν βούληται , οὐχ ὅ τι οἱ νόμοι κελεύουσιν .
λέγε τὰς μαρτυρίας , πρῶτον μὲν τὰς περὶ τοῦ μετάλλου , ἔπειτα καὶ τὰς ἄλλας .
ἃ μὲν τοίνυν εὐθὺς τῇ πρώτῃ ἡμέρᾳ μετὰ τὰς ἀντιδόσεις ἤρξατό με Φαίνιππος ἀδικεῖν , ἀκηκόατε , ὦ ἄνδρες Ἀθηναῖοι , καὶ ἐμοῦ καὶ τῶν μαρτύρων .
τὰ δὲ μετὰ ταῦτα γεγενημένα οὐκέτι εἰς ἐμὲ μόνον αὐτῷ ἡμάρτηται , ἀλλὰ καὶ εἰς τοὺς νόμους , ὑπὲρ ὧν ὑμῖν ἅπασι σπουδαστέον ἐστίν .
ὀμόσας γὰρ τῇ ἑνδεκάτῃ τοῦ βοηδρομιῶνος μηνὸς ἀποφανεῖν ὀρθῶς καὶ δικαίως τὴν οὐσίαν , καὶ τοῦ νόμου διαρρήδην λέγοντος τριῶν ἡμερῶν ἀφ ἧς ἂν ὀμόσῃ διδόναι τὴν ἀπόφασιν , ἐδεῖτό μου προσελθὼν πρόσθε τῶν δικαστηρίων μετὰ Πολυεύκτου τοῦ Κριωέως καὶ ἑτέρων τινῶν , πρῶτον μὲν περὶ διαλύσεως συνελθεῖν αὑτῷ ·
πάντα γάρ μοι τὰ δίκαια ποιήσειν 0 ·
ἔπειτα τὴν ἀπόφασιν τῆς οὐσίας ἀναβαλέσθαι μὴ πολλὰς ἡμέρας ·
οὐ γὰρ ἀγνοεῖν μου τὰ πράγματα 0 .
ἡγησάμενος δ ἐγὼ καὶ μετρίου καὶ ἀπράγμονος εἶναι πολίτου μὴ εὐθὺς ἐπὶ κεφαλὴν εἰς τὸ δικαστήριον βαδίζειν , ἐπείσθην  τί γὰρ δεῖ μακρολογεῖν ;
τὴν μὲν σύνοδον τὴν περὶ τῶν διαλύσεων τῇ ὀγδόῃ φθίνοντος τοῦ βοηδρομιῶνος μηνὸς ὁμολογῆσαι ποιήσασθαι , τὴν δὲ ἀπόφασιν τῆς οὐσίας τῇ ἕκτῃ φθίνοντος 0 .
τυχὼν δὲ τούτων ἀμφοτέρων παρ ἐμοῦ Φαίνιππος οὐ δ εἰς ἑτέραν τῶν ἡμερῶν ἀπήντησεν ·
ἀλλ ἀνθ ἑνὸς δύο νόμους ἥκει πρὸς ὑμᾶς παραβεβηκώς , ἕνα μὲν τὸν κελεύοντα τριῶν ἡμερῶν ἀφ ἧς ἂν ὀμόσῃ τὴν οὐσίαν ἀποφαίνειν , ἕτερον δὲ τὸν κελεύοντα κυρίας εἶναι τὰς πρὸς ἀλλήλους ὁμολογίας , ἃς ἂν ἐναντίον ποιήσωνται μαρτύρων .
καίτοι , ὦ ἄνδρες δικασταί , τίς οὐκ οἶδεν ὑμῶν , ὅτι ὁμοίως ἥ τε ἐν τῷ νόμῳ γεγραμμένη κυρία ἐστὶν ἡμέρα καὶ ἡ ὑπὸ τῶν ἀντιδίκων συγχωρηθεῖσα ;
πολλάκις γὰρ ἔν τε τοῖς νόμοις γεγραμμένης τριακοστῆς ἡμέρας ἑτέραν ἡμῖν αὐτοῖς συγχωρήσαντες ἐθέμεθα , παρά τε ταῖς ἀρχαῖς ἁπάσαις καὶ δίκας καὶ κρίσεις ἀναβάλλονται τοῖς ἀντιδίκοις οἱ ἄρχοντες συγχωρησάντων ἐκείνων ἀλλήλοις ·
ὧν εἴ τις ἄκυρον ἡγήσαιτο δεῖν εἶναι τὴν πρὸς ἀλλήλους ὁμολογίαν , μισήσαιτ ἂν αὐτὸν ὡς ὑπερβάλλοντα συκοφαντίᾳ .
φαίνιππος τοίνυν , ὥσπερ τοῦ νόμου προστάττοντος μηδὲν ποιεῖν ὧν ἂν ὁμολογήσῃ τις , ἀπ ἐκείνης τῆς ἡμέρας , ἀφ ἧς ὡμολόγησεν ἐπί τε τὰς διαλύσεις ἀπαντήσεσθαι καὶ τὴν ἀπόφασίν μοι τὴν αὑτοῦ δώσειν καὶ τὴν παρ ἐμοῦ λήψεσθαι , οὐδεπώποτ ἀπήντησεν ·
ἀλλ ἐγὼ μὲν ἐπειδὴ τοῦτον ἑώρων οὐ προσέχοντά μοι τὸν νοῦν οὐ δὲ τοῖς νόμοις , εἰς τὸ στρατήγιον ἔδωκα τὴν ἀπόφασιν , οὗτος δέ , ὅπερ καὶ μικρῷ πρότερον εἶπον , πρῴην ἔδωκέ μοι βιβλίον , οὐδὲν ἄλλο βουλόμενος ἢ δοκεῖν μὲν δεδωκέναι τὴν ἀπόφασιν , μὴ ἔχειν δέ με τοῖς ἐν αὐτῷ γεγραμμένοις ὅ τι χρήσομαι .
χρὴ δ , ὦ ἄνδρες δικασταί , μὴ τοῖς ἰσχυροτέραν νομίζουσι τῶν νόμων τὴν αὑτῶν βδελυρίαν εἶναι , πλέον τούτοις τοῦ δικαίου νέμειν  εἰ δὲ μή , πολλοὺς ποιήσετε τοὺς καταγελῶντας τῶν ἐν τοῖς νόμοις δικαίων γεγραμμένων  , ἀλλ ἐκείνοις βοηθεῖν , οἵτινες ἂν τὴν τῶν νόμων φωνὴν ὑμετέραν εἶναι νομίζωσι , καὶ τὴν ἡμέραν ταύτην , τὴν εἰς τὸ δικαστήριον , ὑπὲρ τῶν ἠδικημένων εἶναι , μὴ τῶν ἠδικηκότων 0 .
λέγε τῶν ἀρτίως εἰρημένων τὰς μαρτυρίας καὶ τοὺς νόμους .
τοιαῦτα τοίνυν , ὦ ἄνδρες δικασταί , πεπονθὼς ἐγὼ ὑπὸ Φαινίππου ἀπεγραψάμην πρὸς τοὺς στρατηγοὺς ταύτην τὴν γραφήν .
πῶς οὖν ἄλλως πρὸς τῶν θεῶν καὶ δαιμόνων , ὦ ἄνδρες δικασταί , ἐπιδεικνύειν ὑμῖν δεῖ Φαίνιππον ἔνοχον ὄντα τοῖς ἀνεγνωσμένοις ἢ ὅνπερ τρόπον ἐγὼ νῦν ἐπιδεικνύω 0 ;
ἀλλ ὅμως ἐμὲ ἀντεγράψατο Φαίνιππος μὴ δικαίως ἀποφαίνειν τὴν οὐσίαν ·
οὕτω τὸ πρὸς ὑμᾶς ψεύδεσθαι τοῖς τοιούτοις ῥᾴδιόν ἐστιν ·
καὶ κατηγορεῖ τοῦ ὅρκου ὃν ὤμοσα πρὸ τῆς ἀποφάσεως , λέγων ὅτι πλὴν τῶν ἐν τοῖς ἔργοις ὑπεσχόμην ἀποφαίνειν τὴν ἄλλην οὐσίαν , ὥσπερ τὸ κατὰ τοὺς νόμους ὀμνύειν , τοῦτ ἄξιον κατηγορίας ὄν 0 .
ὑμεῖς δ ἴστε , ὦ ἄνδρες δικασταί  ὑμεῖς γὰρ ἔθεσθε  τὸν νόμον , ὃς διαρρήδην οὕτω λέγει , τοὺς δ ἀντιδιδόντας ἀλλήλοις , ὅταν ὀμόσαντες ἀποφαίνωσι τὴν οὐσίαν , προσομνύειν τόνδε τὸν ὅρκον ἀποφαίνω τὴν οὐσίαν τὴν ἐμαυτοῦ ὀρθῶς καὶ δικαίως , πλὴν τῶν ἐν τοῖς ἔργοις τοῖς ἀργυρείοις , ὅσα οἱ νόμοι ἀτελῆ πεποιήκασι .
μᾶλλον δὲ λέγε τὸν νόμον αὐτόν .
μικρὸν μὲν οὖν ἱκετεύω ἐπίσχες .
ἐγὼ γὰρ καὶ πρότερον πρ οὐκαλεσάμην Φαίνιππον , καὶ νῦν , ὦ ἄνδρες δικασταί , δίδωμι αὐτῷ δωρεὰν καὶ ἀφίσταμαι μετὰ τῆς ἄλλης οὐσίας καὶ τῶν ἐν τοῖς ἔργοις , ἐάν μοι τὴν ἐσχατιὰν μόνην ἐλευθέραν παραδῷ , ὥσπερ ἦν ὅτ ἐγὼ τὸ πρῶτον ἦλθον εἰς αὐτὴν μετὰ μαρτύρων , καὶ ἐάν , ὃν ἐξῆχεν ἐκ τῶν οἰκημάτων σῖτον καὶ οἶνον καὶ τ ἄλλα , ἀφελὼν ἀπὸ τῶν θυρῶν τὰ σημεῖα , ταῦτα πάλιν εἰς τ αὐτὸ καταστήσῃ .
καὶ τί λέγεις ἔτι καὶ βοᾷς ;
πόλλ ἐκ τῶν ἔργων τῶν ἀργυρείων ἐγώ , Φαίνιππε , πρότερον αὐτὸς τῷ ἐμαυτοῦ σώματι πονῶν καὶ ἐργαζόμενος συνελεξάμην ·
νυνὶ δὲ πλὴν ὀλίγων ἅπαντ ἀπολώλεκα .
σὺ δ ἐκ τῆς ἐσχατιᾶς νῦν πωλῶν τὰς κριθὰς ὀκτωκαιδεκαδράχμους καὶ τὸν οἶνον δωδεκάδραχμον πλουτεῖς εἰκότως , ἐπειδὰν ποιῇς σίτου μὲν μεδίμνους πλέον ἢ χιλίους , οἴνου δὲ μετρήτας ὑπὲρ ὀκτακοσίους 0 .
ἔτ οὖν τὴν αὐτὴν ἡμᾶς τάξιν ἔχειν δεῖ , μὴ τῆς αὐτῆς τύχης ἡμῖν παρακολουθούσης νῦν τε καὶ πρότερον ;
ἀλλὰ διάδεξαι καὶ σὺ καὶ μετάλαβε μικρὸν χρόνον τῆς τοῦ λῃτουργοῦντος τάξεως , ἐπειδὴ οἱ μὲν ἐν τοῖς ἔργοις ἠτυχήκασιν , ὑμεῖς δ οἱ γεωργοῦντες εὐπορεῖτε μᾶλλον ἢ προσῆκεν .
ἱκανὸν γὰρ χρόνον δύ οὐσίας καρπούμενος διατελεῖς , τὴν μὲν τοῦ φύσει πατρὸς Καλλίππου , τὴν δὲ τοῦ ποιησαμένου σε , Φιλοστράτου τοῦ ῥήτορος , καὶ οὐδὲν πώποτε τουτοισὶ πεποίηκας .
καίτοι ὁ μὲν ἐμὸς πατὴρ πέντε καὶ τετταράκοντα μνῶν μόνων ἑκατέρῳ , ἐμοὶ καὶ τῷ ἀδελφῷ , τὴν οὐσίαν κατέλιπεν , ἀφ ἧς ζῆν οὐ ῥᾴδιόν ἐστιν ·
οἱ δὲ σοὶ πατέρες τοσούτων ἦσαν κύριοι χρημάτων , ὥσθ ἑκατέρου τρίπους ἀνάκειται , νικησάντων αὐτῶν Διονύσια χορηγούντων .
καὶ οὐ φθονῶ ·
δεῖ γὰρ τοὺς εὐπόρους χρησίμους αὑτοὺς παρέχειν τοῖς πολίταις .
σὺ τοίνυν δεῖξον χαλκοῦν ἕνα μόνον εἰς τὴν πόλιν ἀνηλωκώς , ὁ τὰς δύο λῃτουργούσας οὐσίας παρειληφώς .
ἀλλ οὐ δείξεις ·
ἀποκρύπτεσθαι γὰρ καὶ διαδύεσθαι καὶ πάντα ποιεῖν ἐξ ὧν μὴ λῃτουργήσεις τουτοισὶ μεμάθηκας .
ἀλλ ἐγὼ δείξω πόλλ ἀνηλωκώς , ὁ τὴν μικρὰν οὐσίαν παραλαβὼν παρὰ τοῦ πατρός .
πρῶτον δέ μοι τὸν νόμον ἐκεῖνον ἀνάγνωθι τὸν οὐκ ἐῶντα τῶν ἐν τοῖς ἔργοις οὐδὲν ἀποφαίνειν καὶ τὴν πρόκλησιν , ἔπειτα τὰς μαρτυρίας ὡς δύ οἴκων λῃτουργούντων οὑτοσὶ Φαίνιππος κεκληρονόμηκεν .
ἓν μόνον ἄν τις ἔχοι δεῖξαι τουτονὶ Φαίνιππον πεφιλοτιμημένον εἰς ὑμᾶς , ἄνδρες δικασταί ·
ἱπποτρόφος ἀγαθός ἐστιν καὶ φιλότιμος , ἅτε νέος καὶ πλούσιος καὶ ἰσχυρὸς ὤν .
τί τούτου μέγα σημεῖον 0 ;
ἀποδόμενος τὸν πολεμιστήριον ἵππον καταβέβηκεν ἀπὸ τῶν ἵππων , καὶ ἀντ ἐκείνου ὄχημ αὑτῷ τηλικοῦτος ὢν ἐώνηται , ἵνα μὴ πεζῇ πορεύηται ·
τοσαύτης οὗτος τρυφῆς ἐστι μεστός .
καὶ τοῦτ ἀπογέγραφέν μοι , τῶν δὲ κριθῶν καὶ τοῦ οἴνου καὶ τῶν ἄλλων τῶν ἐκ τῆς ἐσχατιᾶς γιγνομένων οὐ δὲ τὸ δέκατον μέρος .
ἄξιον ἀφεῖναι νῦν αὐτόν ἐστιν , ἐπειδὴ χρήσιμος καὶ φιλότιμος καὶ τῇ οὐσίᾳ καὶ τῷ σώματι 0 ;
καλῶν γὰρ κ ἀγαθῶν ἐστι δικαστῶν τοὺς μὲν τῶν πολιτῶν ἐθελοντάς , ὅταν εὐπορῶσι , λῃτουργοῦντας καὶ ἐν τοῖς τριακοσίοις ὄντας ἀναπαύειν , ὅταν τούτου δεόμενοι τυγχάνωσιν , τοὺς δὲ νομίζοντας ἀπολλύειν , ὅταν εἰς τὸ κοινόν τι δαπανήσωσιν , ἄγειν εἰς τοὺς προεισφέροντας καὶ μὴ ἐπιτρέπειν δραπετεύειν .
λέγε πρῶτον μὲν τὴν μαρτυρίαν , ἔπειτα τὴν ἀπόφασιν αὐτοῦ .
ΑπΟφΑσΙσ .
ἔα ταῦτα .
καίτοι πολλὰ τῶν ἔνδοθεν ἐκφορήσας , ὦ ἄνδρες δικασταί , Φαίνιππος , ἀνοίξας τὰ παρασεσημασμένα τῶν οἰκημάτων , ὡς ὑμῖν μεμαρτύρηται , καὶ καταλιπὼν ὅσα ἔδοξεν αὐτῷ , δευτέρῳ μηνὶ τὴν ἀπόφασιν ἔδωκέ μοι τῆς οὐσίας .
ἀλλ ὅμως ἔα ταῦτα .
λέγε δ ἐντευθενί ἐπὶ τούτοις τάδε ὀφείλω .
αὕτη ἐστίν , ὦ ἄνδρες δικασταί , ἡ Ἀριστονόη τοῦ Φιλοστράτου θυγάτηρ , μήτηρ δὲ τουτουί .
ταύτῃ χρέως φησὶν ὀφείλεσθαι Φαίνιππος τὴν προῖκα , ἧς οἱ νόμοι κύριον τοῦτον ποιοῦσιν , ψευδόμενος καὶ οὐ δικαίως χρώμενος τῇ ἀποφάσει .
διὰ τί γὰρ ἐγώ , Φαίνιππε , μενούσης μοι τῆς μητρὸς ἐν τῷ οἴκῳ καὶ ζώσης καὶ προῖκα ἐπενεγκαμένης , οὐκ ἀπογράφω τὴν προῖκα χρέως αὐτῇ , οὐ δὲ παρακρούομαι τοὺς δικαστάς , ἀλλ ἐῶ μετέχειν τῶν ἐμαυτοῦ τὴν μητέρα , ἄν τε τὴν Φαινίππου ἄν τε τὴν ἐμαυτοῦ ἔχω οὐσίαν ;
ὅτι οἱ νόμοι ταῦτα κελεύουσιν , ὦ βέλτιστε 0 ·
σὺ δὲ πάντα ποιεῖς παρὰ τοὺς νόμους .
λέγ ἕτερον .
ἀκούετε , ὦ ἄνδρες δικασταί ·
παμφίλῳ φησὶν καὶ Φειδόλεῳ Ῥαμνουσίοις κοινῇ τάλαντον ἐνοφείλειν καὶ Αἰαντίδῃ Φλυεῖ τετρακισχιλίας καὶ Ἀριστομένει Ἀναγυρασίῳ τέτταρας καὶ δέκα μνᾶς 0 .
διὰ τί οὖν , Φαίνιππε , ὅτε μὲν ἐγὼ μάρτυρας ἔχων ἠρώτων σε , εἴ τι ὀφείλεις ἐπὶ τῇ ἐσχατιᾷ , καὶ ἐκέλευον δεῖξαι ὅρον εἴ που ἔπεστι , καὶ διεμαρτυρόμην ὅπως μή μοι ὕστερον κατεσκευασμένοι δανεισταὶ φανήσονται , τότε μὲν οὐδὲν ἀπέφηνας τῶν χρεῶν , ἐπειδὴ δὲ δευτέρῳ μηνὶ τὴν ἀπόφασιν ἔδωκάς μοι , τοῦ νόμου κελεύοντος τριῶν ἡμερῶν , νῦν ἥκουσι δανεισταὶ καὶ ὀφειλήματα πλέον ἢ τριῶν ταλάντων 0 ;
ὅτι , ὦ βέλτιστε , οὐδὲν ἄλλο κατασκευάζεις ἢ ὅσονπερ κοινῇ γέγονέ μοι πρὸς τὴν πόλιν ὄφλημα , τοσοῦτο καὶ σοὶ ἰδίᾳ νῦν εἶναι 0 .
ὅτι δ , ὦ Φαίνιππε , ψεύδει καὶ ἐπιωρκηκὼς ἥκεις πρὸς τούτους , ἤδη φανερῶς ἐλέγξω .
λαβέ μοι , γραμματεῦ , τὴν τοῦ Αἰαντίδου καὶ Θεοτέλους μαρτυρίαν , οἷς οὗτος ἀπογέγραφεν ὀφείλονθ αὑτὸν τετρακισχιλίας δραχμὰς ψευδόμενος καὶ πάλαι ἀποδεδωκώς , οὐχ ἑκών , ἀλλὰ δίκην ὀφλών .
ἔπειτ , ἄνδρες δικασταί , τὸν οὕτω καταφανῶς ἐν ἅπασιν ἀδίκως πεποιημένον τὴν ἀπόφασιν , καὶ μή τε τῶν νόμων φροντίσαντα μηδέν , οἳ διωρίκασιν ἐν οἷς δεῖ τὴν ἀπόφασιν ποιεῖσθαι χρόνοις , μή τε τῶν ἰδίων ὁμολογιῶν , ἃς ὁμοίως ὑπολαμβάνομεν ἰσχυράς , χωρὶς δὲ τούτων ἀνεῳχότα τὰ σημεῖα τῶν οἰκημάτων καὶ ἐκπεφορηκότα τὸν σῖτον καὶ τὸν οἶνον ἔνδοθεν , πρὸς δὲ τούτοις τὴν ὕλην τὴν τετμημένην πεπρακότα μετὰ τὴν ἀντίδοσιν , πλέον ἢ τριάκοντα μνῶν οὖσαν ἀξίαν , καὶ τὸ πάντων μέγιστον , χρέα ψευδῆ κατεσκευακότα τῆς ἀντιδόσεως ἕνεκα , τοῦτον δικαίως ψηφιεῖσθε πεποιῆσθαι τὴν ἀπόφασιν 0 ;
ποῖ γὰρ τραπέσθαι δεήσει διαμαρτόντα τῆς ὑμετέρας γνώμης , ὅταν οἱ πλούσιοι καὶ μηδὲν ὑμῖν πώποτε χρήσιμοι γεγενημένοι , πολὺν καὶ σῖτον καὶ οἶνον ποιοῦντες καὶ τοῦτον τριπλασίας τιμῆς ἢ πρότερον διατιθέμενοι , πλεονεκτῶσιν παρ ὑμῖν 0 ;
ὃ μηδαμῶς νυνὶ γενέσθω , ἀλλ ὥσπερ καὶ κοινῇ πᾶσιν βεβοηθήκατε τοῖς ἐν τοῖς ἔργοις ἐργαζομένοις , οὕτω καὶ ἰδίᾳ βοηθήσατέ μοι νῦν .
καὶ γὰρ εἰ οἰκέτης ὑμῶν , μὴ πολίτης ἦν , ὁρῶντες ἄν μου τὴν φιλεργίαν καὶ τὴν εἰς ὑμᾶς εὔνοιαν , ἀνεπαύσατ ἄν με τῶν ἀναλωμάτων καὶ ἐπὶ τὸν δραπετεύοντα τῶν ἄλλων ἤλθετε .
τὸν αὐτὸν τρόπον καὶ νῦν , ἐπειδὰν ἀποτείσω τὰ τρία τάλανθ ἃ ὦφλον καὶ ἀναλάβω ἐμαυτόν , πάλιν ἀναπαύσαντες τῶν τεταλαιπωρηκότων ἕτερον ἐπ ἔμ ἥξετε ·
νῦν δ ἄφετε , ἱκετεύω πάντας ὑμᾶς , ἄνδρες δικασταί , καὶ τὰ δίκαι εἰρηκὼς δέομαι βοηθῆσαί μοι καὶ μή με περιελαθέντα περιιδεῖν ὑπὸ τούτων .
ἐπειδὴ καὶ πρότερον ἀγῶνες ἐγένοντο ἡμῖν , ὦ ἄνδρες δικασταί , πρὸς τοὺς αὐτοὺς τούτους περὶ τοῦ κλήρου τοῦ Ἁγνίου , καὶ οὐδὲν παύονται παρανομοῦντες καὶ βιαζόμενοι ὥστε ἐκ παντὸς τρόπου τὰ μὴ προσήκονθ ἑαυτοῖς ἔχειν , ἀνάγκη ἴσως ἐστὶν τὰ πραχθέντα ἐξ ἀρχῆς διηγήσασθαι ·
ὑμεῖς τε γάρ , ὦ ἄνδρες δικασταί , ῥᾷον παρακολουθήσετε ἅπασι τοῖς λεγομένοις , καὶ οὗτοι ἐπιδειχθήσονται οἷοί εἰσιν ἄνθρωποι , καὶ ὅτι πάλαι ἤδη ἀρξάμενοι οὐδὲν παύονται κακοτεχνοῦντες καὶ οἰόμενοι δεῖν διαπράττεσθαι ὅ τι ἂν ἐπέλθῃ τούτοις .
δεόμεθα οὖν ὑμῶν , ὦ ἄνδρες δικασταί , εὐνοϊκῶς ἀκροάσασθαι τῶν λεγομένων καὶ παρακολουθεῖν προσέχοντας τὸν νοῦν .
πειράσομαι δὲ κ ἀγὼ διδάσκειν ὡς ἂν οἷός τε ὦ σαφέστατα περὶ τῶν πεπραγμένων .
τουτουὶ γὰρ τοῦ παιδὸς ἡ μήτηρ , ὦ ἄνδρες δικασταί , γένει οὖσα ἐγγυτάτω Ἁγνίᾳ τῷ ἐξ Οἴου , ἐπεδικάσατο τοῦ κλήρου τοῦ Ἁγνίου κατὰ τοὺς νόμους τοὺς ὑμετέρους ·
καὶ τῶν τότε ἀμφισβητησάντων αὐτῇ τοῦ κλήρου τουτουί , γένει μὲν ὡς ἐγγυτέρω τις εἴη αὐτῶν τῆς γυναικός , οὐ δ ἐπεχείρησεν οὐδεὶς ἀντομόσαι  ὡμολογεῖτο γὰρ παρὰ πάντων τῆς γυναικὸς εἶναι ἡ κληρονομία κατὰ τὴν ἀγχιστείαν  , διαθήκας δὲ ψευδεῖς ἧκον κατασκευάσαντες Γλαῦκός τε ὁ ἐξ Οἴου καὶ Γλαύκων ὁ ἀδελφὸς αὐτοῦ .
καὶ Θεόπομπος ὁ τουτουὶ πατὴρ Μακαρτάτου ἐκείνοις συγκατεσκεύαζεν ἅπαντα ταῦτα καὶ ἐμαρτύρει τὰς πλείστας μαρτυρίας .
αἱ δὲ διαθῆκαι , ἃς τότε παρέσχοντο , ἐξηλέγχθησαν ψευδεῖς οὖσαι ·
καὶ οὐ μόνον ἡττήθησαν , ἀλλὰ καὶ πονηρότατοι δόξαντες εἶναι ἀπηλλάττοντο ἀπὸ τοῦ δικαστηρίου .
καὶ ἐπιδημῶν τότε Θεόπομπος ὁ τουτουὶ πατὴρ Μακαρτάτου , καὶ τοῦ κήρυκος κηρύττοντος , εἴ τις ἀμφισβητεῖν ἢ παρακαταβάλλειν βούλεται τοῦ κλήρου τοῦ Ἁγνίου ἢ κατὰ γένος ἢ κατὰ διαθήκας , οὐκ ἐτόλμησεν παρακαταβαλεῖν , ἀλλ αὐτὸς ἑαυτῷ ἐδίκασεν ὅτι οὐδαμόθεν αὐτῷ προσῆκεν οὐδὲν τοῦ κλήρου τοῦ Ἁγνίου .
ἐχούσης δὲ τῆς μητρὸς τοῦ παιδὸς τουτουὶ τὸν κλῆρον , ἐπειδὴ ἐνίκησεν ἐν τῷ δικαστηρίῳ ἅπαντας τοὺς ἀμφισβητήσαντας ἑαυτῇ , οὕτως εἰσὶν μιαροὶ οὗτοι , καὶ οὐκ οἴονται δεῖν οὔ τε τοῖς νόμοις τοῖς ὑμετέροις πείθεσθαι οὔ τε τοῖς γνωσθεῖσιν ἐν τῷ δικαστηρίῳ , ἀλλὰ πάντα τρόπον ἐπιχειροῦντες ἀφελέσθαι πάλιν τὴν γυναῖκα τὸν κλῆρον ὃν ὑμεῖς αὐτῇ ἐψηφίσασθε , συνομόσαντες καὶ συνθήκας γράψαντες πρὸς ἀλλήλους καὶ καταθέμενοι παρὰ Μηδείῳ Ἁγνουσίῳ , Θεόπομπος ὁ τουτουὶ πατὴρ Μακαρτάτου καὶ Γλαύκων καὶ Γλαῦκος ὁ ἡττηθεὶς τὸ πρότερον , καὶ ἕτερόν τινα τῶν ἐπιτηδείων τέταρτον προσλαβόντες  Εὐπόλεμος ἦν αὐτῷ ὄνομα  , οὗτοι ἅπαντες κοινῇ ἐπιβουλεύσαντες προσεκαλέσαντο τὴν γυναῖκα πρὸς τὸν ἄρχοντα εἰς διαδικασίαν τοῦ κλήρου τοῦ Ἁγνίου , φάσκοντες τὸν νόμον κελεύειν παρὰ τοῦ ἐπιδεδικασμένου καὶ ἔχοντος τὸν κλῆρον προσκαλεῖσθαι , ἐάν τις βούληται ἀμφισβητεῖν .
καὶ ἐπειδὴ ἦγεν ὁ ἄρχων εἰς τὸ δικαστήριον καὶ ἔδει ἀγωνίζεσθαι , τά τε ἄλλα ἦν αὐτοῖς ἅπαντα κατεσκευασμένα εἰς τὸν ἀγῶνα , καὶ τὸ ὕδωρ , πρὸς ὃ ἔδει ἀγωνίζεσθαι , τετραπλάσιον ἡμῶν ἔλαβον .
ἐξ ἀνάγκης γὰρ ἦν , ὦ ἄνδρες δικασταί , τῷ ἄρχοντι ἀμφορέα ἑκάστῳ ἐγχέαι τῶν ἀμφισβητούντων , καὶ τρεῖς χοᾶς τῷ ὑστέρῳ λόγῳ .
ὥστε συνέβαινεν ἐμοὶ τῷ ὑπὲρ τῆς γυναικὸς ἀγωνιζομένῳ , μὴ ὅτι περὶ τοῦ γένους καὶ τῶν ἄλλων ὧν μοι προσῆκεν διηγήσασθαι τοῖς δικασταῖς ὡς ἐγὼ ἐβουλόμην , ἀλλ οὐ δ ἀπολογήσασθαί μοι ἐξεγένετο οὐ δὲ πρὸς πολλοστὸν μέρος ὧν κατεψεύδοντο ἡμῶν ·
πέμπτον γὰρ μέρος εἶχον τοῦ ὕδατος .
καὶ τὸ σόφισμα ἦν τοῦτο , αὐτοὺς μὲν ἑαυτοῖς συναγωνίζεσθαι καὶ ὁμολογεῖν ἅπαντα , περὶ ἡμῶν δὲ λέγειν τὰ οὐδεπώποτε γενόμενα .
καὶ τοῦτον τὸν τρόπον ἐπιβουλευσάντων καὶ συναγωνιζομένων ἀλλήλοις ἐφ ἡμᾶς , καδίσκων τεττάρων τεθέντων κατὰ τὸν νόμον , εἰκότως οἶμαι οἱ δικασταὶ ἐξηπατήθησαν καὶ ἐστασίασαν ἀλλήλοις καὶ παρακρουσθέντες ὑπὸ τῆς παρασκευῆς ἐψηφίζοντο ὅ τι ἔτυχεν ἕκαστος .
καὶ αἱ ψῆφοι ὀλίγαις πάνυ ἐγένοντο πλείους , ἢ τρισὶν ἢ τέτταρσιν , ἐν τῷ Θεοπόμπου καδίσκῳ ἢ ἐν τῷ τῆς γυναικός 0 .
καὶ τότε μὲν ταῦτα , ὦ ἄνδρες δικασταί , ἦν τὰ πραχθέντα .
ἐπειδὴ δ οὑτοσὶ ὁ παῖς ἐγένετο καὶ ἐδόκει καιρὸς εἶναι , οὐκ ὀργισθεὶς ἐγὼ τοῖς γενομένοις , ἀλλ ἡγούμενος εἰκός τι παθεῖν τοὺς τότε δικάζοντας , εἰσήγαγον εἰς τοὺς φράτερας τοὺς τοῦ Ἁγνίου Εὐβουλίδῃ τὸν παῖδα τουτονί , ἐκ τῆς θυγατρὸς ὄντα τῆς ἐκείνου , ἵνα μὴ ἐξερημωθῇ ὁ οἶκος .
ἐκεῖνος γάρ , ὦ ἄνδρες δικασταί , ὁ Εὐβουλίδης , ὁ τῷ Ἁγνίᾳ γένει ὢν ἐγγυτάτω , μάλιστα μὲν ηὔχετο τοῖς θεοῖς υἱὸν αὑτῷ γενέσθαι , ὥσπερ καὶ ἡ θυγάτηρ ἡ τουτουὶ μήτηρ τοῦ παιδὸς αὐτῷ ἐγένετο ·
ἐπειδὴ δὲ τούτου ἀπέτυχεν καὶ οὐκ ἐγένετο παῖς ἄρρην αὐτῷ οὐ δὲ εἷς , μετὰ ταῦτ ἤδη ἐσπούδαζεν ὅπως ἐκ τῆς θυγατρὸς εἰσποιηθῇ αὑτῷ υἱὸς εἰς τὸν οἶκον τὸν ἑαυτοῦ καὶ τὸν Ἁγνίου , καὶ εἰς τοὺς φράτερας εἰσαχθῇ τοὺς ἐκείνου , ἡγούμενος , ὦ ἄνδρες δικασταί , ἐκ τῶν ὑπολοίπων τοῦτον εἶναι ἑαυτῷ οἰκειότατον , καὶ οὕτως ἂν μάλιστα τὸν οἶκον τὸν ἑαυτῶν διασῴζεσθαι καὶ οὐκ ἂν ἐξερημωθῆναι .
καὶ ἐγὼ ταῦτα ὑπηρέτησα αὐτῷ , ὁ τὴν Εὐβουλίδου θυγατέρα ἔχων ἐπιδικασάμενος ὡς γένει ὢν ἐγγυτάτω , καὶ εἰσήγαγον τὸν παῖδα τουτονὶ εἰς τοὺς Ἁγνίου καὶ Εὐβουλίδου φράτερας , μεθ ὧν καὶ Θεόπομπος ὁ τουτουὶ πατὴρ Μακαρτάτου , ἕως ἔζη , ἐφράτριζε καὶ αὐτὸς οὗτος .
καὶ οἱ φράτερες , ὦ ἄνδρες δικασταί , οἱ τουτουὶ Μακαρτάτου , οἱ ἄριστα εἰδότες περὶ τοῦ γένους , ὁρῶντες αὐτὸν μὲν τοῦτον οὐ θέλοντα κινδυνεύειν οὐ δὲ ἀπάγοντα τὸ ἱερεῖον ἀπὸ τοῦ βωμοῦ , εἰ μὴ προσηκόντως εἰσήγετο ὁ παῖς οὑτοσί , αὐτοὺς δ ἀξιοῦντα ἐπιορκεῖν , λαβόντες τὴν ψῆφον καομένων τῶν ἱερείων , ἀπὸ τοῦ βωμοῦ φέροντες τοῦ Διὸς τοῦ φρατρίου , παρόντος τουτουὶ Μακαρτάτου , ἐψηφίσαντο τὰ δίκαια , ὦ ἄνδρες δικασταί , ὀρθῶς καὶ προσηκόντως τὸν παῖδα τουτονὶ εἰσάγεσθαι Εὐβουλίδῃ υἱὸν εἰς τὸν οἶκον τὸν Ἁγνίου .
ψηφισαμένων δὲ ταῦτα τῶν φρατέρων τῶν τουτουὶ Μακαρτάτου , υἱὸς ὢν Εὐβουλίδου ὁ παῖς οὑτοσὶ προσεκαλέσατο Μακάρτατον τοῦ κλήρου τοῦ Ἁγνίου εἰς διαδικασίαν , καὶ ἔλαχε πρὸς τὸν ἄρχοντα , κύριον ἐπιγραψάμενος τὸν ἀδελφὸν τὸν ἑαυτοῦ ·
ἐμοὶ γὰρ οὐκέτι οἷόν τ ἦν , ὦ ἄνδρες δικασταί , κυρίῳ ἐπιγεγράφθαι , εἰσπεποιηκότι τὸν παῖδα εἰς τὸν οἶκον τὸν Εὐβουλίδου .
καὶ ἡ πρόσκλησις ἐγένετο τῷ παιδὶ τουτῳὶ κατὰ τὸν νόμον , καθ ὅνπερ καὶ οὗτοι προσεκαλέσαντο τὴν τουτουὶ μητέρα , τὴν νενικηκυῖαν πρότερον ἐν τῷ δικαστηρίῳ καὶ ἔχουσαν τὸν κλῆρον τὸν Ἁγνίου .
καί μοι ἀνάγνωθι τὸν νόμον , καθ ὃν ἡ πρόσκλησίς ἐστιν παρὰ τοῦ ἔχοντος τὸν κλῆρον .
ἐὰν δ ἐπιδεδικασμένου ἀμφισβητῇ τοῦ κλήρου ἢ τῆς ἐπικλήρου , προσκαλείσθω τὸν ἐπιδεδικασμένον πρὸς τὸν ἄρχοντα , καθάπερ ἐπὶ τῶν ἄλλων δικῶν 0 ·
παρακαταβολὰς δ εἶναι τῷ ἀμφισβητοῦντι .
ἐὰν δὲ μὴ προσκαλεσάμενος ἐπιδικάσηται , ἀτελὴς ἔσται ἡ ἐπιδικασία τοῦ κλήρου .
ἐὰν δὲ μὴ ζῇ ὁ ἐπιδικασάμενος τοῦ κλήρου , προσκαλείσθω κατὰ τ αὐτά , ᾧ ἂν ἡ προθεσμία μήπω ἐξήκῃ .
τὴν δ ἀμφισβήτησιν εἶναι τῷ ἔχοντι , καθότι ἐπεδικάσατο οὗ ἂν ἔχῃ τὰ χρήματα 0 .
τοῦ μὲν νόμου ἀκηκόατε , δέομαι δ ὑμῶν δικαίαν δέησιν , ὦ ἄνδρες δικασταί .
ἐὰν γὰρ ἐπιδείξω Θεοπόμπου τοῦ πατρὸς τοῦ Μακαρτάτου γένει ὄντας Ἁγνίᾳ ἐγγυτέρω Εὐβουλίδην τε τὸν παῖδα τουτονὶ καὶ Φυλομάχην , ἥ ἐστιν μήτηρ τῷ παιδί , Εὐβουλίδου δὲ θυγάτηρ , καὶ οὐ μόνον γένει ἐγγυτάτω ὄντας , ἀλλὰ τὸ παράπαν οὐ δὲ ὄντα οὐδένα ἀνθρώπων ἐν τῷ οἴκῳ τῷ Ἁγνίου ἄλλον ἢ τὴν μητέρα τοῦ παιδὸς τουτουὶ καὶ αὐτὸν τοῦτον τὸν παῖδα , ταῦτ ἐὰν ἐπιδείξω , δέομαι ὑμῶν , ὦ ἄνδρες δικασταί , βοηθεῖν ἡμῖν 0 .
τὸ μὲν οὖν πρῶτον διενοήθην , ὦ ἄνδρες δικασταί , γράψας ἐν πίνακι ἅπαντας τοὺς συγγενεῖς τοὺς Ἁγνίου , οὕτως ἐπιδεικνύειν ὑμῖν καθ ἕκαστον ·
ἐπειδὴ δὲ ἐδόκει οὐκ ἂν εἶναι ἐξ ἴσου ἡ θεωρία ἅπασι τοῖς δικασταῖς , ἀλλ οἱ πόρρω καθήμενοι ἀπολείπεσθαι , ἀναγκαῖον ἴσως ἐστὶν τῷ λόγῳ διδάσκειν ὑμᾶς 0 ·
τοῦτο γὰρ ἅπασι κοινόν ἐστιν .
πειρασόμεθα δὲ καὶ ἡμεῖς ὡς ἂν μάλιστα δυνώμεθα διὰ βραχυτάτων ἐπιδεῖξαι περὶ τοῦ γένους τοῦ Ἁγνίου .
βούσελος γὰρ ἦν ἐξ Οἴου , ὦ ἄνδρες δικασταί , καὶ τούτῳ ἐγένοντο πέντε υἱεῖς , Ἁγνίας καὶ Εὐβουλίδης καὶ Στρατίος καὶ Ἅβρων καὶ Κλεόκριτος .
καὶ οὗτοι ἅπαντες οἱ τοῦ Βουσέλου υἱεῖς ἄνδρες ἐγένοντο , καὶ διένειμεν αὐτοῖς τὴν οὐσίαν ὁ πατὴρ Βούσελος ἅπασιν καλῶς καὶ δικαίως , ὥσπερ προσῆκεν .
νειμάμενοι δὲ τὴν οὐσίαν , γυναῖκα αὐτῶν ἕκαστος ἔγημεν κατὰ τοὺς νόμους τοὺς ὑμετέρους , καὶ παῖδες ἐγένοντο αὐτοῖς ἅπασιν καὶ παίδων παῖδες , καὶ ἐγένοντο πέντε οἶκοι ἐκ τοῦ Βουσέλου οἴκου ἑνὸς ὄντος , καὶ χωρὶς ἕκαστος ᾤκει τὸν ἑαυτοῦ ἔχων καὶ ἐγγόνους ἑαυτοῦ ποιούμενος .
περὶ μὲν οἶν τῶν τριῶν ἀδελφῶν τῶν τοῦ Βουσέλου υἱέων , καὶ τῶν ἐγγόνων τῶν τούτοις γενομένων , τί ἂν ἐγὼ ἢὑμῖν , ὦ ἄνδρες δικασταί , πράγματα παρέχοιμι ἢ ἐμαυτῷ , ἐξηγούμενος περὶ ἑκάστου 0 ;
ὄντες γὰρ ἐν τῷ αὐτῷ γένει Θεοπόμπῳ καὶ προσήκοντες ὁμοίως τῷ Ἁγνίᾳ , οὗ ἐστιν ὁ κλῆρος , οὐδεὶς αὐτῶν οὔ τε πρότερον πώποτε οὔ τε νῦν ἠνώχλησεν ἡμῖν , οὐ δ ἠμφεσβήτησεν οὔ τε τοῦ κλήρου τοῦ Ἁγνίου οὔ τε τῆς γυναικὸς τῆς ἐπικλήρου , ἣν ἐγὼ ἔχω ἐπιδικασάμενος , ἡγούμενοι οὐ δ ὁτιοῦν προσήκειν ἑαυτοῖς οὐδενὸς τῶν Ἁγνίου .
περίεργον δή μοι δοκεῖ εἶναι λέγειν τι περὶ τούτων , πλὴν ὅσα ἐξ ἀνάγκης ἐστὶν ἐπιμνησθῆναι .
περὶ δὲ Θεοπόμπου τοῦ πατρὸς τοῦ Μακαρτάτου καὶ αὐτοῦ τουτουὶ Μακαρτάτου , περὶ τούτων μοί ἐστιν ἐξ ἀνάγκης λέγειν .
ἔστιν δὲ βραχὺς ὁ λόγος , ὦ ἄνδρες δικασταί .
ὥσπερ γὰρ ὀλίγον τι πρότερον ἀκηκόατε ὅτι τῷ Βουσέλῳ πέντε υἱεῖς ἐγένοντο , τούτων εἷς ἦν Στρατίος ὁ τουτουὶ πρόγονος Μακαρτάτου , καὶ ἕτερος Ἁγνίας ὁ τουτουὶ πρόγονος τοῦ παιδός .
ἐγένετο δὴ υἱὸς τῷ Ἁγνίᾳ Πολέμων καὶ θυγάτηρ Φυλομάχη , ἀδελφὴ τοῦ Πολέμωνος ὁμοπατρία καὶ ὁμομητρία ·
τοῦ δὲ Στρατίου ἐγένοντο τοῦ ἀδελφοῦ τοῦ Ἁγνίου Φανόστρατος καὶ Χαρίδημος ὁ τουτουὶ πάππος Μακαρτάτου .
ἐρωτῶ δὴ ὑμᾶς , ὦ ἄνδρες δικασταί , πότερος οἰκειότερός ἐστιν καὶ προσήκει μᾶλλον τῷ Ἁγνίᾳ , ὁ υἱὸς ὁ Πολέμων καὶ ἡ θυγάτηρ ἡ Φυλομάχη , ἢ Χαρίδημος ὁ υἱὸς Στρατίου , ἀδελφιδοῦς δ Ἁγνίου 0 ;
ἐγὼ μὲν γὰρ ἡγοῦμαι τὸν υἱὸν καὶ τὴν θυγατέρα οἰκειότερον εἶναι ἑκάστῳ ἡμῶν μᾶλλον ἢ τὸν ἀδελφιδοῦν 0 1 ·
καὶ οὐ μόνον παρ ἡμῖν τοῦτο νενόμισται , ἀλλὰ καὶ παρὰ τοῖς ἄλλοις ἅπασι καὶ Ἕλλησι καὶ βαρβάροις .
ἐπειδὴ τοίνυν τοῦτο ὁμολογεῖται , ῥᾳδίως ἤδη τοῖς ἄλλοις , ὦ ἄνδρες δικασταί , παρακολουθήσετε , καὶ αἰσθήσεσθε τούτους ὅτι εἰσὶ βίαιοι καὶ ἀσελγεῖς ἄνθρωποι .
τοῦ Πολέμωνος γὰρ τοῦ υἱέος τοῦ Ἁγνίου ἐγένετο υἱὸς Ἁγνίας , τὸ τοῦ πάππου τοῦ ἑαυτοῦ ὄνομ ἔχων , τοῦ Ἁγνίου .
καὶ οὗτος μὲν ἄπαις ἐτελεύτησεν ὁ Ἁγνίας ὁ ὕστερος .
τῆς Φυλομάχης δὲ τῆς ἀδελφῆς τῆς Πολέμωνος , καὶ Φιλάγρου , ᾧ ἔδωκεν αὐτὴν ὁ ἀδελφὸς Πολέμων ἀνεψιῷ ὄντι ἑαυτοῦ  ὁ γὰρ Φίλαγρος υἱὸς ἦν Εὐβουλίδου τοῦ ἀδελφοῦ τοῦ Ἁγνίου  , τοῦ δὴ Φιλάγρου τοῦ ἀνεψιοῦ τοῦ Πολέμωνος καὶ τῆς Φυλομάχης τῆς ἀδελφῆς τῆς Πολέμωνος ἐγένετο υἱὸς Εὐβουλίδης , ὁ πατὴρ ὁ τῆς μητρὸς τοῦ παιδὸς τουτουί .
καὶ οὗτοι μὲν υἱεῖς ἐγένοντο Πολέμωνι καὶ τῇ ἀδελφῇ τῇ Πολέμωνος Φυλομάχῃ 0 .
τοῦ δὲ Χαριδήμου ἐγένετο , τοῦ υἱέος τοῦ Στρατίου , Θεόπομπος ὁ τουτουὶ πατὴρ Μακαρτάτου .
πάλιν δὴ ἐρωτῶ , ὦ ἄνδρες δικασταί , πότερος οἰκειότερός ἐστιν καὶ προσήκει μᾶλλον Ἁγνίᾳ τῷ πρώτῳ ἐκείνῳ , ὁ Πολέμωνος υἱὸς Ἁγνίας καὶ Εὐβουλίδης ὁ Φυλομάχης υἱὸς καὶ Φιλάγρου , ἢ Θεόπομπος ὁ Χαριδήμου υἱός , Στρατίου δὲ ὑϊδοῦς 0 1 2 ;
ἐγὼ μὲν γὰρ οἶμαι , ὦ ἄνδρες δικασταί , εἴπερ καὶ ὁ υἱὸς οἰκειότατός ἐστιν καὶ ἡ θυγάτηρ , πάλιν ὁ ὑϊδοῦς καὶ ὁ ἐκ τῆς θυγατρὸς υἱός , οὗτοι οἰκειότεροί εἰσι μᾶλλον ἢ ὁ τοῦ ἀδελφιδοῦ υἱὸς καὶ ὁ ἐξ ἑτέρου ὢν οἴκου 0 1 2 .
τῷ μὲν οὖν Θεοπόμπῳ ἐγένετο υἱὸς Μακάρτατος οὑτοσί , τῷ δὲ Εὐβουλίδῃ τῷ τῆς Φυλομάχης υἱεῖ , ἀνεψιῷ δὲ Ἁγνίου ὄντι πρὸς πατρός , οὑτοσὶ ὁ παῖς , ἀνεψιοῦ παῖς ὢν Ἁγνίᾳ πρὸς πατρός , ἐπειδὴ ἡ Φυλομάχη ἡ μήτηρ ἡ Εὐβουλίδου καὶ ὁ Πολέμων ὁ πατὴρ ὁ Ἁγνίου ἀδελφοὶ ἦσαν ὁμοπάτριοι καὶ ὁμομήτριοι 0 .
τῷ δέ γε Μακαρτάτῳ τῳδί , τῷ υἱεῖ τῷ Θεοπόμπου , οὐδὲν ἐγένετο ἔκγονον ὅ τι ἐστὶν ἐν τῷ οἴκῳ τῷ τούτου καὶ τῷ Στρατίου .
τούτων δ οὕτως ἐχόντων , τῷ μὲν παιδὶ τουτῳί ἐστιν ὄνομα τῶν ἐν τῷ νόμῳ εἰρημένων , καὶ μέχρι ὧν ὁ νόμος κελεύει τὴν ἀγχιστείαν εἶναι ·
ἀνεψιοῦ γὰρ Ἁγνίου παῖς ἐστιν ·
ὁ γὰρ πατὴρ αὐτοῦ Εὐβουλίδης ἀνεψιὸς ἦν Ἁγνίᾳ , οὗ ἐστιν ὁ κλῆρος .
ὁ δέ γε Θεόπομπος ὁ τουτουὶ πατὴρ Μακαρτάτου οὐκ ἂν εἶχεν ὄνομα θέσθαι αὑτῷ τῶν ἐν τῷ νόμῳ εἰρημένων οὐδέν ·
ἐξ ἑτέρου γὰρ οἴκου ἦν , τοῦ Στρατίου .